(c)

Rata eficienței energetice EERPL(Tj) în condițiile A, B, C, D de sarcină parțială se determină conform explicației de mai jos: În condiția A de sarcină parțială (sarcină maximă), capacitatea declarată a unității se consideră egală cu sarcina de refrigerare (PdesignR). În condițiile B, C, D de sarcină parțială pot exista două posibilități: (i) atunci când capacitatea declarată (DC) a unității corespunde sarcinilor de refrigerare necesare, se poate utiliza valoarea EERDC corespunzătoare a unității. Aceasta se poate aplica pentru unități de capacitate variabilă: EERPL(TB,C or D) = EERDC (ii) atunci când capacitatea declarată a unității este mai ridicată decât sarcina de refrigerare necesară, unitatea trebuie să funcționeze într-un ciclu pornit/oprit. Aceasta se poate aplica pentru unități de capacitate fixă sau cu capacitate variabilă. În aceste cazuri, trebuie să se utilizeze un coeficient de degradare (Cc) pentru a calcula valoarea EERPL corespunzătoare. Acest calcul este explicat mai jos: (1) Pentru unitățile cu capacitate fixă: Pentru a obține o temperatură de ieșire medie în timp, temperaturile de intrare și de ieșire pentru testul de capacitate se determină utilizând ecuația de mai jos: toutlet,average = tinlet,capacity test + (toutlet,capacity test – tinlet,capacity test) * CR unde: — tinlet,capacity test = temperatura apei vaporizatorului la intrare [pentru condițiile B, C sau D, astfel cum se prevede în Regulamentul (UE) 2016/2281, anexa III, tabelele 22 și 23] — toutlet,capacity test = temperatura apei vaporizatorului la ieșire [pentru condițiile B, C sau D, astfel cum se prevede în Regulamentul (UE) 2016/2281, anexa III, tabelele 22 și 23] — toutlet,average = temperatura medie a apei vaporizatorului la o medie a ieșirilor, în timpul unui ciclu pornit/oprit [de exemplu, + 7 °C, astfel cum se prevede în Regulamentul (UE) 2016/2281, anexa III, tabelele 22 și 23] — CR = rata capacității, calculată ca sarcina de refrigerare (PR) împărțită la capacitatea de refrigerare (Pd) la aceeași condiție de funcționare, după cum urmează: Pentru a determina toutlet,average, este necesară o procedură iterativă la toate condițiile (B, C, D) în cazul în care capacitatea de refrigerare a răcitorului (treapta de control) este mai mare decât sarcina de refrigerare necesară: — se efectuează încercarea la toutlet din tabelele 22 și 23 din Regulamentul (UE) 2016/2281 cu un debit al determinat pentru încercările la condiția „A” pentru răcitoarele cu un debit fix al apei sau cu o diferență fixă de temperatură pentru răcitoarele cu un debit variabil al apei; — se calculează CR; — se aplică respectivul calcul pentru toutlet,average pentru a calcula valoarea toutlet,capacity test corectată la care se efectuează încercarea pentru a obține toutlet,average egală cu temperatura de ieșire definită în tabelele 22 și 23 din anexa III la Regulamentul (UE) 2016/2281; — se efectuează din nou încercarea, cu toutlet corectată și același debit al apei; — se recalculează CR; — se repetă etapele anterioare până când valorile CR și toutlet,capacity test nu se mai schimbă. Ulterior, pentru fiecare dintre condițiile B, C D de sarcină parțială, EERPL se calculează în modul următor: Textul imaginii unde: — EERDC reprezintă EER care corespunde capacității declarate (DC) a unității la aceleași condiții de temperatură ca pentru condițiile B, C, D de sarcină parțială; — Cc reprezintă coeficientul de degradare pentru răcitoare pentru condițiile B, C, D de sarcină parțială; — CR reprezintă rata capacității pentru condițiile B, C, D de sarcină parțială. Pentru răcitoare, degradarea cauzată de efectul de egalizare a presiunii care se produce atunci când unitatea repornește poate fi considerată neglijabilă. Singurul efect care va avea un impact asupra EER la cicluri este puterea de intrare rămasă atunci când este oprit compresorul. Puterea electrică de intrare în timpul modului oprit al compresorului unității se măsoară atunci când compresorul este oprit timp de cel puțin 10 minute. Coeficientul de degradare Cc se determină pentru fiecare rată a sarcinii parțiale după cum urmează: Dacă Cc nu este determinat prin încercări, coeficientul de degradare implicit Cc este de 0,9. (2) Pentru unitățile cu capacitate variabilă: Se determină capacitatea declarată și EERPL la cea mai apropiată treaptă sau creștere a controlului capacității unității pentru a atinge sarcina de refrigerare necesară. Dacă această treaptă nu permite atingerea sarcinii de refrigerare necesare cu o marjă de ±10 % (de exemplu, între 9,9 kW și 8,1 kW pentru o sarcină de refrigerare necesară de 9 kW), se determină capacitatea și EERPL la temperaturile sarcinii parțiale definite pentru treptele de ambele părți ale sarcinii de refrigerare necesare. Capacitatea sarcinii parțiale și EERPL la sarcina de refrigerare necesară se determină ulterior prin interpolare liniară între rezultatele obținute la cele două trepte. Atunci când cea mai mică treaptă de control a unității este mai mare decât sarcina de refrigerare necesară, EERPL la rata sarcinii parțiale necesare se calculează utilizând ecuația pentru unitățile cu capacitate fixă.